ddrg/super_eurlex huggingface dataset:
Euroopa Liidu Teataja L 304 , 07/11/1997 Lk 0001 - 0002



Nõukogu määrus (EÜ) nr 2205/97, 30. oktoober 1997, millega muudetakse määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: vastavalt määruse (EMÜ) nr 2847/93 [4] artiklile 19d peab komisjon muu hulgas tegema otsuse seoses püügitulemuste registreerimist käsitlevate sätetega; vastavalt nõukogu 27. märtsi 1995. aasta määruse (EÜ) nr 685/95 (teatavate ühenduse kalapüügipiirkondade ja kalavarude püügikoormuse korraldamise kohta) [5] artikli 7 lõikele 4 astuvad liikmesriigid vajalikke samme, et oma lipu all sõitvatele laevadele nende saabumisel püügipiirkonda ja püügipiirkonnast lahkumisel laeval oleva saagi deklareerimine kohustuslikuks teha alates ühenduse vetes püütava kalasaagiga seotud ühenduse teabekorralduse infrastruktuuri rakendumise kuupäevast või hiljemalt alates 1. jaanuarist 1998; on tarvis vastu võtta "püügikoormuse aruandena" tuntud aruande edastamist käsitlevad rakendussätted; ühenduse laevade satelliitjälgimissüsteem tagab teabe edastamise kalalaevadelt lipuliikmesriikidele ning vajaduse korral rannikuäärsetele liikmesriikidele ning tuleks võtta meetmed, et kõnealust süsteemi saaks kasutada kalasaagiga seotud teabe edastamiseks; määrust (EMÜ) nr 2847/93 tuleks muuta sellele vastavalt, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2847/93 muudetakse järgmiselt. 1. Artikli 19b lõikele 1 lisatakse järgmine taane: "— pardale jäetud saak liikide kaupa kilogrammides eluskaalu kohta." 2. Artiklile 19b lisatakse järgmine lõige: "4. Käesoleva artikli üksikasjalikud rakenduseeskirjad võetakse vastu artiklis 36 ettenähtud korras." 3. Artikli 19c lõikes 1 lisatakse sõnade "teleksi teel" järele sõnad: "laevade satelliitjälgimissüsteemi abil." 4. Artikkel 19d asendatakse järgmisega: "Artikkel 19d Liikmesriigid võtavad vajalikud meetmed tagamaks, et vastavalt artiklitele 19b ja 19c saadud püügiaruanded registreeritakse masinloetaval kujul." 5. Määrusele lisatakse järgmine artikkel: "Artikkel 19j Kindlustamaks artiklites 19b, 19c ja 19e ettenähtud kohustuste täitmist, kontrollivad liikmesriigid kõnealuste kohustustega seotud andmeid ja teevad andmete ristkontrolli." Artikkel 2 Käesolev määrus jõustub 1. jaanuaril 1998. Määrust kohaldatakse alates 1. juulist 1998. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 30. oktoober 1997 Nõukogu nimel eesistuja F. Boden [1] EÜT C 188, 22.7.1995, lk 8. [2] EÜT C 269, 16.10.1995, lk 221. [3] EÜT C 18, 22.1.1996, lk 102. [4] EÜT L 261, 20.10.1993, lk 1. Määrust on viimati muudetud määrusega (EÜ) nr 686/97 (EÜT L 102, 19.4.1997, lk 1). [5] EÜT L 71, 31.3.1995, lk 5. --------------------------------------------------
Euroopa Liidu Teataja L 331 , 03/12/1997 Lk 0003 - 0004



Komisjoni määrus (EÜ) nr 2396/97, 2. detsember 1997, millega täiendatakse määruse (EÜ) nr 2400/96 (teatavate nimetuste kandmise kaitstud päritolunimetuste ja geograafiliste tähiste registrisse, mis on ette nähtud nõukogu määruses (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 1068/97, [2] eriti selle artikli 6 lõikeid 3 ja 4, ning arvestades, et: liikmesriigid on vastavalt määruse (EMÜ) nr 2081/92 artiklile 5 saatnud komisjonile taotlused teatavate nimetuste registreerimiseks geograafiliste tähiste ja päritolunimetustena; kooskõlas kõnealuse määruse artikli 6 lõikega 1 on leitud, et need taotlused vastavad kõnealuse määruse nõuetele ja sisaldavad eelkõige artikli 4 kohaselt nõutavat teavet; komisjonile ei ole pärast käesoleva määruse lisas sätestatud nimetuse Euroopa Ühenduste Teatajas [3] avaldamist esitatud vastuväiteid vastavalt kõnealuse määruse artiklile 7; seepärast tuleks kõnealune nimetus kanda kaitstud päritolunimetuste ja geograafiliste tähiste registrisse ja võtta kaitstud geograafilise tähisena kaitse alla kogu ühenduses, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas osutatud nimetus lisatakse komisjoni määruse (EÜ) nr 2400/96 [4] lisasse ja kantakse kaitstud geograafilise tähisena kaitstud päritolunimetuste ja geograafiliste tähiste registrisse vastavalt määruse (EMÜ) nr 2081/92 artikli 6 lõikele 3. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. detsember 1997 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 156, 13.6.1997, lk 10. [3] EÜT C 109, 8.4.1997, lk 5. [4] EÜT L 327, 18.12.1996, lk 11. -------------------------------------------------- LISA EÜ ASUTAMISLEPINGU II LISAS LOETLETUD JA INIMTOIDUKS ETTENÄHTUD TOOTED Värske liha ja rups: PORTUGAL: - Borrego do Baixo Alentejo (KGT) --------------------------------------------------
Euroopa Liidu Teataja L 351 , 23/12/1997 Lk 0017 - 0017



Nõukogu määrus (EÜ) nr 2599/97, 18. detsember 1997, millega muudetakse määrust (EMÜ) nr 2262/84, milles sätestatakse erimeetmed oliiviõli suhtes EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: vastavalt määruse (EMÜ) nr 2262/84 [3] artikli 1 lõikele 5 võtab nõukogu komisjoni ettepanekul kvalifitseeritud häälteenamusega enne 1. jaanuari 1998 vastu viisi asutuste tegelike kulude rahastamiseks alates 1998/99. turustusaastast; tavaliselt asutustele antav töö tuleb teha 1998/99. turustusaasta jooksul; sellest tulenevalt tuleks kõnealuseks ajavahemikuks ette näha ühenduse toetus asutuste kulude katmiseks, et tagada, et asutused töötavad tõhusalt ja määrusega (EMÜ) nr 2262/84 ettenähtud haldusliku iseseisvuse raames, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2262/84 artikli 1 lõike 5 kaks viimast lõiku asendatakse järgmisega: "1998/99. turustusaastal kaetakse 50 % asutuse tegelikest kuludest Euroopa ühenduste üldeelarvest. Enne 1. oktoobrit 1998 kaalub komisjon vajadust säilitada ühenduse toetus asutuste kulude katmiseks ning teeb vajaduse korral nõukogule ettepaneku. Enne 1. jaanuari 1999 teeb nõukogu EÜ asutamislepingu artikli 43 lõikes 2 sätestatud korras otsuse kõnealuste kulude rahastamise kohta." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. detsember 1997 Nõukogu nimel eesistuja F. Boden [1] EÜT C 343, 13.11.1997, lk 16. [2] 17. detsembril 1997 esitatud arvamus (Euroopa Ühenduste Teatajas seni avaldamata). [3] EÜT L 208, 3.8.1984, lk 11. Määrust on viimati muudetud määrusega (EÜ) nr 533/97 (EÜT L 83, 25.3.1997, lk 1). --------------------------------------------------
Euroopa Liidu Teataja L 351 , 23/12/1997 Lk 0018 - 0018



Nõukogu määrus (EÜ) nr 2600/97, 19. detsember 1997, millega muudetakse määrust (EÜ) nr 3094/95 laevaehitusele antava abi kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 92 lõike 3 punkti c ning artikleid 94 ja 113, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: Euroopa Ühenduse ja teatavate kolmandate riikide poolt Majanduskoostöö ja Arengu Organisatsiooni (OECD) raames sõlmitud kokkulepe tavapärastest konkurentsitingimustest kinnipidamise kohta kaubanduslikus laevaehitus- ja laevaremonditööstuses [2] ei ole ikka veel jõustunud; seetõttu ei ole jõustunud ka nõukogu 22. detsembri 1995. aasta määrus (EÜ) nr 3094/95 laevaehitusele antava abi kohta; [3] kooskõlas määruse (EÜ) nr 3094/95 artikliga 10 jäävad nõukogu 21. detsembri 1990. aasta direktiivi 90/684/EMÜ [4] (laevaehitusele antava abi kohta) asjakohased eeskirjad ajutiselt kehtima kuni OECD kokkuleppe jõustumiseni ning hiljemalt 31. detsembrini 1997; kuna OECD kokkuleppe jõustumine on endiselt ebakindel ja see võib toimuda pärast 31. detsembrit 1997, peab nõukogu võtma asjakohaseid meetmeid, kuni võetakse vastu otsused laevaehitusele abi andmisel kehtestatava võimaliku uue korra kohta; seepärast tuleks määrust (EÜ) nr 3094/95 muuta, ON VASTU VÕTNUD KÄESOLEVA MÄÄRUSE: Artikkel 1 "Kuni kõnealuse kokkuleppe jõustumiseni ning hiljemalt 31. detsembrini 1998 kohaldatakse direktiivi 90/684/EMÜ asjakohaseid sätteid." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 1997 Nõukogu nimel eesistuja F. Boden [1] Arvamus on esitatud 17. detsember 1997 (Euroopa Ühenduste Teatajas seni avaldamata). [2] EÜT C 375, 30.12.1994, lk 3. [3] EÜT L 332, 31.12.1995, lk 1. Määrust on muudetud määrusega (EÜ) nr 1904/96 (EÜT L 251, 3.10.1996, lk 5). [4] EÜT L 380, 31.12.1990, lk 27. --------------------------------------------------
Euroopa Liidu Teataja L 319 , 21/11/1997 Lk 0008 - 0009



Komisjoni määrus (EÜ) nr 2301/97, 20. november 1997, teatavate nimetuste kandmise kohta nõukogu määruses (EMÜ) nr 2082/92 (põllumajandustoodete ja toiduainete eripärasertifikaatide kohta) sätestatud eripärasertifikaatide registrisse (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2082/92 põllumajandustoodete ja toiduainete eripärasertifikaatide kohta, [1] eriti selle artikli 9 lõiget 1, ning arvestades, et: määruse (EMÜ) nr 2082/92 artikli 7 kohaselt on liikmesriigid edastanud komisjonile taotlused teatavate nimetuste puhul antavate eripärasertifikaatide registreerimise kohta; sel viisil registreeritud nimetuste puhul on õigus kasutada neile ettenähtud märkust "garanteeritud traditsiooniline eritunnus"; komisjonile ei ole pärast kõnealuste nimetuste Euroopa Ühenduste Teatajas [2] avaldamist saadetud kõnealuse määruse artiklis 9 määratletud vastuväiteid; seetõttu võib kõnealused nimetused kanda eripärasertifikaatide registrisse ja neid tuleb garanteeritud traditsiooniliste eritunnustena kaitsta kogu ühenduses, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimetused kantakse määruse (EMÜ) nr 2082/92 artikli 9 lõike 1 kohaselt eripärasertifikaatide registrisse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. november 1997 Komisjoni nimel komisjoni liige Franz Fischler [1] EÜT L 208, 24.7.1992, lk 9. [2] EÜT C 21, 21.1.1997, lk 5. -------------------------------------------------- LISA - Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek, Oude Frambozenlambiek, Oude Fruit-lambiek (määruse (EMÜ) nr 2082/92 artikli 13 lõige 1), - Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek (määruse (EMÜ) nr 2082/92 artikli 13 lõige 1), - Faro (määruse (EMÜ) nr 2082/92 artikli 13 lõige 1). --------------------------------------------------
Euroopa Liidu Teataja L 287 , 21/10/1997 Lk 0014 - 0014



Komisjoni määrus (EÜ) nr 2052/97, 20. oktoober 1997, millega muudetakse määrust (EÜ) nr 1501/95, millega kehtestatakse nõukogu määruse (EMÜ) nr 1766/92 teatavad üksikasjalikud rakenduseeskirjad seoses teravilja eksporditoetuste andmisega ja teraviljaturu häirete korral võetavate meetmetega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud komisjoni määrusega (EÜ) nr 923/96, [2] eriti selle artiklit 16, ning arvestades, et: komisjoni määruses (EÜ) nr 1501/95 [3] (viimati muudetud määrusega (EÜ) nr 1259/97 [4]) sätestatakse meetmed, mis võidakse võtta vastavalt määruse (EMÜ) nr 1766/92 artiklile 16; teatavate kohustusi ja menetlust käsitlevate küsimuste selgitamiseks tuleks määruse (EÜ) nr 1501/95 artikkel 17 uuesti sõnastada; teraviljaturu korralduskomitee ei ole oma eesistuja poolt kindlaksmääratud tähtaja jooksul arvamust esitanud, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1501/95 artikkel 17 asendatakse järgmisega: "Artikkel 17 Artiklis 15 nimetatud meetmed võetakse vastu määruse (EMÜ) nr 1766/92 artiklis 23 sätestatud korras. Eriolukorras võib kõnealused meetmed vastu võtta komisjon." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. oktoober 1997 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 126, 24.5.1996, lk 37. [3] EÜT L 147, 30.6.1995, lk 7. [4] EÜT L 174, 2.7.1997, lk 10. --------------------------------------------------
Komisjoni määrus (EÜ) nr 629/97,

10. aprill 1997,

millega muudetakse kolmandat korda määrust (EÜ) nr 785/95, milles sätestatakse nõukogu määruse (EÜ) nr 603/95 (kuivsöödaturu ühise korralduse kohta) üksikasjalikud rakenduseeskirjad

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 21. veebruari 1995. aasta määrust (EÜ) nr 603/95 kuivsöödaturu ühise korralduse kohta, [1] viimati muudetud määrusega (EÜ) nr 1347/95, [2] eriti selle artiklit 18,

ning arvestades, et:

kogemused on näidanud, et kui liikmesriigid edastavad komisjonile lõplikud andmed toetuse saamise tingimustele vastava kuivsööda koguse kohta, võib juhtuda, et üks või mitu liikmesriiki edastavad ebaõigeid arve ning soovivad neid hiljem parandada; kõnealune asjaolu võib mõjutada komisjoni ametnike arvutatavat toetuse määra; seepärast tuleks eespool osutatud probleemi vältimiseks kehtestada kõnealusel juhul kohaldatav menetlus;

teatavatel liikmesriikidel on võimalus kasutada teatavate toimingute arvutipõhist haldussüsteemi, mille eeliseks on aja ja raha kokkuhoid; seepärast tuleks kõnealuse menetluse kasutust teatavatel tingimustel lubada;

seepärast tuleks muuta komisjoni määrust (EÜ) nr 785/95, [3] viimati muudetud määrusega (EÜ) nr 620/96 [4];

käesoleva määrusega ettenähtud meetmed on kooskõlas kuivsöödaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 785/95 muudetakse järgmiselt.

1. Artiklile 6 lisatakse järgmine lõige:

"4. Lõikes 3 osutatud jääksumma arvutatakse liikmesriikidelt saadud teatiste põhjal vastavalt artikli 15 punkti a teisele taandele. Kui üks või mitu liikmesriiki esitavad järelkontrollide tulemusena teise, nõuetekohaselt põhjendatud teatise, millega suurendatakse esimeses teatises märgitud andmete väärtust, võetakse teist teatist arvesse üksnes siis, kui see ei mõjuta esimese teatise põhjal arvutatud jääksummat. Kuivsööda kogused, mida ei saa eespool sätestatu kohaldamisel arvesse võtta, kantakse sel juhul üle järgmisesse turustusaastasse."

2. Artikli 8 lõike 5 esimesele lõigule lisatakse järgmine tekst:

"Kõnealuseid dokumente võib vajaduse korral esitada elektroonilises vormis, kui asjaomased pooled lepivad kokku, et nõustuvad kõnealuse teabevahetusviisi kasutamisega. Sel juhul säilitab töötlemisettevõte dokumente tavapärasel andmekandjal ning teeb need nõudmise korral pädevale asutusele kättesaadavaks."

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 10. aprill 1997

Komisjoni nimel

komisjoni liige

Franz Fischler

[1] EÜT L 63, 21.3.1995, lk 1.

[2] EÜT L 131, 15.6.1995, lk 1.

[3] EÜT L 79, 7.4.1995, lk 5.

[4] EÜT L 89, 10.4.1996, lk 3.

--------------------------------------------------
Komisjoni määrus (EÜ) nr 738/97,

24. aprill 1997,

millega kehtestatakse ajutine erand määrusest (EÜ) nr 1445/95 veise- ja vasikalihasektori impordi- ja ekspordilitsentside korra rakenduseeskirjade kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EÜ) nr 2222/96, [2] eriti selle artikleid 9 ja 13,

ning arvestades, et:

komisjoni 26. juuni 1995. aasta määruse (EÜ) nr 1445/95 (veise-ja vasikalihasektori impordi- ja ekspordilitsentside korra rakenduseeskirjade ja määruse (EMÜ) nr 2377/80 kehtetuks tunnistamise kohta, [3] viimati muudetud määrusega (EÜ) nr 266/97 [4]) artikli 10 lõikes 1 sätestatakse, et ekspordilitsentsid antakse välja taotluse esitamisele järgneval viiendal tööpäeval, tingimusel et komisjon ei ole vahepeal võtnud erimeetmeid;

pidades silmas väga väikest kogust, mille kohta veel saab kuni 30. juunini 1997 litsentse välja anda, ning asjaolu, et 1997. aasta maikuu esimese kümne päeva jooksul avaldatakse Euroopa Ühenduste Teatajat vaid vähestel päevadel, on kõnealune viiepäevane järelemõtlemisaeg veatu turukorralduse tagamiseks liiga lühike ja seda tuleks ajutiselt pikendada kuue päevani;

käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Olenemata määruse (EÜ) nr 1445/95 artikli 10 lõikest 1, antakse 28. aprillist kuni 7. maini 1997 taotletud litsentsid välja taotluse esitamisele järgneval kuuendal tööpäeval, tingimusel et komisjon ei ole vahepeal võtnud kõnealuse artikli lõikes 2 osutatud erimeetmeid.

Artikkel 2

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 24. aprill 1997

Komisjoni nimel

komisjoni liige

Franz Fischler

[1] EÜT L 148, 28.6.1968, lk 24.

[2] EÜT L 296, 21.11.1996, lk 50.

[3] EÜT L 143, 27.6.1995, lk 35.

[4] EÜT L 45, 15.2.1997, lk 1.

--------------------------------------------------
Nõukogu määrus (EÜ) nr 434/97,

3. märts 1997,

millega muudetakse määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 43,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

määruses (EMÜ) nr 2377/90 [4] sätestatakse selliste ainete järkjärguline hindamine, mille kasutamine oli lubatud selle määruse jõustumise päeval, ja selle artikliga 14 nähakse ette, et "alates 1. jaanuarist 1997 keelatakse ühenduses ära I, II või III lisas loetlemata farmakoloogilisi toimeaineid sisaldavate veterinaarravimite manustamine toiduloomadele";

selleks et ühenduse menetlus toimuks jätkuvalt usaldusväärsel teaduslikul alusel ning et veterinaaridel ja teistel kasutajatel oleks võimalik kasutada loomade tervise kaitsmiseks vajalikke aineid, tuleks seda tähtaega vastavalt aine laadile pikendada ainete osas, mille kohta on enne 1. jaanuari 1996 esitatud komisjonile või Euroopa Ravimihindamisametile jääkide piirnormi kehtestamise taotlused,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 2377/90 artiklile 14 lisatakse järgmised lõigud:

"Eelmises lõigus osutatud tähtaega lükatakse edasi ainete osas, mille kasutamine on lubatud käesoleva määruse jõustumise päeval ja mille kohta on enne 1. jaanuari 1996 esitatud komisjonile või Euroopa Ravimihindamisametile jääkide piirnormi kehtestamise taotlused:

- kuni 1. jaanuarini 1998 pürasolidooni derivaatide, nitroimidasoolide, arsaniilhappe ja fenüülbutasooni puhul, ja

- kuni 1. jaanuarini 2000 teiste ainete puhul.

Amet avaldab nende ainete nimekirja enne 7. juunit 1997."

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolevat määrust kohaldatakse alates 1. jaanuarist 1997.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 3. märts 1997

Nõukogu nimel

eesistuja

M. De Boer

[1] EÜT C 381, 17.12.1996, lk 9.

[2] Arvamus on esitatud 20. veebruaril 1997 (Euroopa Ühenduste Teatajas seni avaldamata).

[3] Arvamus on esitatud 27. veebruaril 1997 (Euroopa Ühenduste Teatajas seni avaldamata).

[4] EÜT L 224, 18.8.1990, lk 1. Määrust on viimati muudetud komisjoni määrusega (EÜ) nr 17/97 (EÜT L 5, 9.1.1997, lk 12).

--------------------------------------------------
Euroopa Liidu Teataja L 351 , 23/12/1997 Lk 0012 - 0012



Nõukogu määrus (EÜ) nr 2596/97, 18. detsember 1997, millega pikendatakse Austria, Soome ja Rootsi ühinemisakti artikli 149 lõikes 1 sätestatud ajavahemikku EUROOPA LIIDU NÕUKOGU, võttes arvesse Austria, Soome ja Rootsi ühinemisakti, eriti selle artikli 149 lõiget 2, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: 1994. aasta ühinemisakti artikli 149 lõikega 1 nähakse ette ajavahemik, mille jooksul võib vastu võtta üleminekumeetmeid, et hõlbustada nimetatud ühinemisaktis sätestatud tingimuste alusel Austrias, Soomes ja Rootsis ühinemise ajal kehtivalt süsteemilt üleminekut ühise turukorralduse kohaldamisest tulenevale süsteemile, ja eelkõige selleks, et ületada tõsiseid raskusi, mis tulenevad uue süsteemi rakendamisest sätestatud kuupäevast alates; nimetatud ajavahemik lõpeb 31. detsembril 1997; teatavates sektorites ei ole neid probleeme võimalik sätestatud kuupäevaks lähendada; seetõttu tuleks kõnealust ajavahemikku pikendada nagu ühinemisaktis sätestatud; nimetatud ajavahemikku tuleks pikendada ühe aasta võrra; piima- ja piimatootesektoris põhjustavad nõuded inimtoiduks ettenähtud piima minimaalse rasvasisalduse kohta Soome ja Rootsi jaoks jätkuvalt probleeme; neid probleeme ei ole võimalik 31. detsembriks 1998 lahendada; kõnealust ajavahemikku tuleks seetõttu käesoleval juhul kahe aasta võrra pikendada, nagu 1994. aasta ühinemisaktis sätestatud, ON VASTU VÕTNUD KÄESOLEVA MÄÄRUSE: Artikkel 1 1994. aasta ühinemisakti artikli 149 lõikes 1 osutatud ajavahemikku pikendatakse käesolevaga kuni 31. detsembrini 1998. Soomes ja Rootsis toodetud inimtoiduks ettenähtud piima minimaalse rasvasisalduse nõuete osas pikendatakse seda ajavahemikku käesolevaga siiski 31. detsembrini 1999. Artikkel 2 Käesolev määrus jõustub 1. jaanuaril 1998. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. detsember 1997 Nõukogu nimel eesistuja F. Boden [1] EÜT C 352, 20.11.1997, lk 11. [2] Arvamus on esitatud 17. detsembril 1997 (Euroopa Ühenduste Teatajas seni avaldamata). --------------------------------------------------